नई दिल्ली. एसबीआई ने बुधवार से कुछ कार्डधारकों के लिए एटीएम से दैनिक कैश निकासी की सीमा आधी कर 20,000 रुपये कर दी है. निकासी सीमा में कटौती बैंक के क्लासिक और मैस्ट्रो कार्ड धारकों के लिए की गई है. बड़ी संख्या में बैंक के ग्राहकों के पास ये कार्ड हैं. हालांकि अन्य एसबीआई डेबिट कार्ड रखने वाल ग्राहक पहले की तरह एटीएम से राशि निकाल सकते हैं. भारतीय स्टेट बैंक (एसबीआई) के वरिष्ठ अधिकारियों के अनुसार एटीएम से प्रति कार्ड औसत नकद निकासी 20,000 रुपये से कम है और इस कदम से धोखाधड़ी को रोकने और डिजिटल लेन-देन को बढ़ावा देने में मदद मिलेगी.